## Ministru kabineta rīkojuma projekta

**“Par valsts nekustamā īpašuma “Ezerlīči”, Lapmežciema pagastā, Engures novadā, atsavināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma “Ezerlīči”, Lapmežciema pagastā, Engures novadā, atsavināšanu” (turpmāk – Rīkojuma projekts) mērķis ir saņemt Ministru kabineta atļauju atsavināt nekustamo īpašumu, kas nav nepieciešams Vides aizsardzības un reģionālās attīstības ministrijas (turpmāk – Ministrija) funkciju veikšanai.Rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa un otrā daļa, 5. panta pirmā daļa, 14. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai saskaņā ar Atsavināšanas likuma 4. panta pirmo un otro daļu, 5. panta pirmo daļu un 9. panta pirmo daļu atļautu valsts akciju sabiedrībai “Valsts nekustamie īpašumi” (turpmāk – VNĪ) pārdot izsolē valsts nekustamo īpašumu “Ezerlīči” – (nekustamā īpašuma kadastra Nr. 90665040048), kas sastāv no būves ar kadastra apzīmējumu 90660040459010, Lapmežciema pagastā, Engures novadā (turpmāk – valsts nekustamais īpašums), kas ierakstīts zemesgrāmatā uz valsts vārda Ministrijas personā. Valsts nekustamais īpašums atrodas uz zemes vienības (zemes vienības kadastra apzīmējums 90660040977), kas ietilpst nekustamā īpašuma “Augusti”, (nekustamā īpašuma kadastra Nr. 90660040977) Lapmežciema pagastā, Engures novadā, sastāvā, kas pieder trīs fiziskām personām, bet neliela daļa būves - 1,4 m2 atrodas uz valstij Ministrijas personā piederošas zemes vienības ar kadastra apzīmējumu 90660030001.Saskaņā ar Fizisko personu datu apstrādes likuma 2. pantu un Eiropas Parlamenta un Padomes 2016. gada 27. aprīļa Regulas 2016/679/ES par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) datu apstrādes mērķis ir fizisko personu datu apstrāde, lai nodrošinātu:1. Rīkojuma projektā minētā nekustamā īpašuma atsavināšanu; 2. Pārzinim likumā noteikto pienākumu veikšanu, identificējot fiziskās personas, kuru tiesiskās intereses ir saistītas ar Rīkojuma projektā minēto nekustamo īpašumu.Pirmpirkuma tiesības uz valsts būvi saskaņā ar Atsavināšanas likuma 4. panta ceturtās daļas 1.un 2. punktu ir zemes vienības „Augusti” visiem kopīpašniekiem kopā un katram atsevišķi. Personām, vienlaikus ar sludinājumu par publiskas personas nekustamā īpašuma izsoli, saskaņā ar Atsavināšanas likuma 11. panta trešo daļu un 14. pantu daļu tiks nosūtīts paziņojums par izsoli, vienlaicīgi uzaicinot personas mēneša laikā iesniegt pieteikumu par pirmpirkuma tiesību izmantošanu. Ja mēneša laikā minētās personas neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole Atsavināšanas likumā noteiktajā kārtībā. Šādā gadījumā minētās personas būs tiesīgas iegādāties nekustamo īpašumu izsolē vispārējā kārtībā. Ja valsts nekustamo īpašumu neiegādāsies zemes īpašnieks, valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās un nekustamā īpašuma īpašniekam būs pienākums maksāt zemes īpašniekam nomas maksu par zemesgabala lietošanu. Minētā informācija tiks iekļauta izsoles noteikumos.Atsavināmais nekustamais īpašums nav nodots lietošanā citām personām.Saskaņā ar informāciju no Nekustamo īpašumu valsts kadastra informācijas sistēmas valsts nekustamā īpašuma kadastrālā vērtība 2019. gada 1. janvārī bija 0 *euro*. Valsts nekustamā īpašuma pārvaldītājs un apsaimniekotājs ir Dabas aizsardzības pārvalde (turpmāk – DAP), kas valsts nekustamo īpašumu izmantoja kā saimniecības palīgēku, bet šobrīd, darba organizācijas maiņas dēļ, valsts nekustamais īpašums vairs nav nepieciešams.Ņemot vērā, ka valsts nekustamais īpašums nav nepieciešams DAP funkciju nodrošināšanai, Ministrijas ieskatā, lietderīgākais valsts nekustamā īpašuma atsavināšanas veids ir tā pārdošana izsolē.Atbilstoši Atsavināšanas likuma 8. panta pirmajai daļai un 9. panta pirmajai daļai valsts nekustamā īpašuma novērtēšanu un atsavināšanu organizē VNĪ.VNĪ, pamatojoties uz Ministru kabineta atļauju, Rīkojuma projekta 1. punktā minēto valsts nekustamo īpašumu atsavina saskaņā ar Atsavināšanas likumā noteikto kārtību.Rīkojuma projekts paredz uzdevumu Ministrijai nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas – nodošanas aktu.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, DAP. |
| 4. | Cita informācija | Nav |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums ietekmē vai varētu ietekmēt personas, kurām saskaņā ar Atsavināšanas likumu ir pirmpirkuma tiesības uz atsavināmajiem valsts nekustamajiem īpašumiem. Ja minētās personas neizmanto pirmpirkuma tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē, var iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Nav |
| 5. | Cita informācija | Ievērojot Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punktā noteikto, pēc Rīkojuma projekta izsludināšanas Valsts sekretāru sanāksmē tika noskaidrots, ka atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai. Divu nedēļu laikā pēc Rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasīja Rīkojuma projektā minēto nekustamo īpašumu valsts pārvaldes funkciju nodrošināšanai. Saskaņā ar Valsts pārvaldes iekārtas likumu to var atsavināt likumā noteiktajā kārtībā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (tūkst. *euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | izmaiņas, salīdzinot ar vidējā termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. Budžeta ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Nav |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.Atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2019. gadam” 42. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2019. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2019. gada 31. decembrim tiks ieskaitīti valsts budžetā. Pašlaik nav iespējams noteikt īpašuma pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma spēkā stāšanās, un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam Ministrijas tīmekļvietnē [www.varam.gov.lv](http://www.varam.gov.lv) 2019. gada 11. septembrī ir publicēta šo noteikumu 1. pielikumā “Paziņojums par līdzdalības iespējām attīstības plānošanas dokumenta vai tiesību akta izstrādes procesā” prasītā informācija.Rīkojuma projekts un tā anotācija pēc izsludināšanas Valsts sekretāru sanāksmē publiski pieejami Ministru kabineta tīmekļvietnē <http://mk.gov.lv> (sadaļā “Tiesību aktu projekti”) un Ministrijas tīmekļvietnē [www.varam.gov.lv](http://www.varam.gov.lv). |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē [www.vestnesis.lv](file:///C%3A%5CUsers%5Cmadarag%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CPWGOYTT1%5Cwww.vestnesis.lv). |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par Rīkojuma projekta izpildi atbildīgā iestāde ir Ministrija un Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Priede 67026915

Marite.Priede@varam.gov.lv